CELEX: C2007/235/26
Language: da
Date: 2007-10-06 00:00:00
Title: Sag T-280/07: Sag anlagt den 18. juli 2007 — Sepracor mod KHIM — Laboratorios Ern (LEVENIA)

6.10.2007   
            
            
               DA
            
            
               Den Europæiske Unions Tidende
            
            
               C 235/14
            
         Sag anlagt den 18. juli 2007 — Sepracor mod KHIM — Laboratorios Ern (LEVENIA)
   (Sag T-280/07)
   (2007/C 235/26)
   Stævningen er affattet på engelsk
   Parter
   
      Sagsøger: Sepracor, Inc. (Malboroughh, De Forenede Stater) (ved lawyers E. De Gryse, E. Cornu og D. Moreau)
   
      Sagsøgt: Kontoret for Harmonisering i det Indre Marked (Varemærker og Design)
   
      Den anden part i sagen for appelkammeret: Laboratorios Ern, SA (Barcelona, Spanien)
   Sagsøgerens påstande
   
               —
            
            
               Afgørelse truffet af Første Appelkammer ved Kontoret for Harmonisering i det Indre Marked (Varemærker og Design) den 18. april 2007 i sag R 155/2201-1 annulleres.
            
         
               —
            
            
               Harmoniseringskontoret tilpligtes at betale sagens omkostninger.
            
         Søgsmålsgrunde og væsentligste argumenter
   
      Ansøger om EF-varemærket: Sepracor, Inc
   
      Det omhandlede EF-varemærke: EF-ordmærket »LEVENIA« for varer i klasse 5 — ansøgning nr. 2 563 799
   
      Indehaver af det i indsigelsessagen påberåbte varemærke eller tegn: Laboratorios Ern, SA
   
      Det i indsigelsessagen påberåbte varemærke eller tegn: Det nationale ordmærke »LEVELINA« for varer i klasse 1 og 5
   
      Indsigelsesafdelingens afgørelse: Indsigelsen forkastet som helhed
   
      Appelkammerets afgørelse: Klagen taget til følge
   
      Søgsmålsgrunde: Sagsøgeren gør gældende, at den anfægtede afgørelse tilsidesætter artikel 43 i forordning nr. 40/94 og regel 22 i forordning nr. 2868/95, idet Første Appelkammers begrundelse, hvorefter manglende brug af det nationale varemærke »LEVELINA« var begrundet for en vis type af farmaceutiske produkter og præparater, ikke er en »skellig grund« for manglende brug i henhold til artikel 43, stk. 2, i forordning nr. 40/94. Endvidere har sagsøgeren anført, at selv hvis Retten skulle finde, at appelkammerets afgørelse var rigtig, og at manglende brug var tilstrækkelig begrundet, tilsidesætter den anfægtede afgørelse artikel 8, stk. 1, litra b), i forordning nr. 40/94.